फिल्मी दुनिया में काका के नाम से मशहूर पहले सुपरस्टार राजेश खन्ना ने 18 जुलाई को इस दुनिया को विदा कहा. काका अपने लाखों प्रशंसकों की आंखों में आंसू छोड़ गए. राजेश ने 1967 से 1975 के बीच कई गोल्डन जुबली फिल्में दीं. 'आराधना', 'कटी पतंग', 'आनंद', 'अमर प्रेम' जैसी फिल्मों से उन्होंने दर्शकों के दिलों में अपनी खास जगह बनाई थी. उनकी अंतिम फिल्म 'रियासत' थी लेकिन उन्होंने इसके प्रदर्शन से पहले ही दुनिया से विदाई ले ली.